ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՕԳՈՍՏՈՍԻ 6-Ի N 1298-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Իրավական ակտի անհրաժեշտությունը (նպատակը)

Նախագծի նպատակն է կատարել փոփոխություն ՀՀ կառավարության 2021 թվականի օգոստոսի 6-ի ««Ճանապարհային դեպարտամենտ» պետական ոչ առևտրային կազմակերպությունը «Ճանապարհային դեպարտամենտ» հիմնադրամի վերակազմակերպելու, կանոնադրությունը հաստատելու և Հայաստանի Հանրապետության կառավարության 2016 թվականի դեկտեմբերի 15-ի N 1304-Ա որոշումն ուժը կորցրած ճանաչելու մասին» N 1298-Ա որոշման մեջ, որով փոփոխություն է կատարվում որոշման հավելվածի 31-րդ կետում և ուժը կորցրած է ճանաչվում որոշման հավելվածի 32-րդ կետի 6-րդ ենթակետը: 

2. Կարգավորման հարաբերությունների ներկա վիճակը և առկա խնդիրները

ՀՀ կառավարության 2021 թվականի օգոստոսի 6-ի N 1298-Ա որոշման հավելվածի 31-րդ կետով սահմանված է «Ճանապարհային դեպարտամենտ» հիմնադրամի հոգաբարձուների խորհրդի անդամների քանակը, իսկ 32-րդ կետով սահմանված է հոգաբարձուների խորհրդի կազմը: Խորհրդի կազմում ներգրավված է նաև ՀՀ Էկոնոմիկայի նախարարի տեղակալը (հանրային ներդրումների ոլորտը համակարգող): 
ՀՀ վարչապետի 2025 թվականի սեպտեմբերի 4-ի N 778-Լ որոշման 1-ին կետի 4-րդ ենթակետի համաձայն՝ ՀՀ Էկոնոմիկայի նախարարության լիազորությունները հանրային ներդրումների ոլորտի համակարգման մասով դադարեցվել են և նշված լիազորությունը վերապահվել է ՀՀ ֆինանսների նախարարությանը։ ՀՀ Էկոնոմիակայի նախարարությունն այլևս չունի լիազորություններ հանրային ներդրումների համակարգման ոլորտում, ուստի «Ճանապարհային դեպարտամենտ» հիմնադրամի հոգաբարձուների խորհրդի անդամ լինելու անհրաժեշտությունը վերացել է, որի վերաբերյալ տեղեկացվել է ՀՀ էկոնոմիկայի նախարարի 11.05.2026թ. No  09.12.3/11639-2026 գրությամբ։

3. Լրացուցիչ ֆինանսական միջոցների անհրաժեշտությունը, պետական բյուջեի եկամուտներում և ծախսերում սպասվելիք փոփոխությունները

Նախագծի ընդունումը ՀՀ 2026թ պետական բյուջեի եկամուտներում և ծախսերում փոփոխություններ, ինչպես նաև լրացուցիչ ֆինանսական միջոցների անհրաժեշտություն չի առաջացնի։

4. Նախագծի մշակման գործընթացում ներգրավված ինստիտուտները և անձինք

Նախագծի մշակումն իրականացվել է ՀՀ տարածքային կառավարման և ենթակառուցվածքների նախարարության և «Ճանապարհային դեպարտամենտ» հիմնադրամի կողմից։

    5․ Կապը ռազմավարական փաստաթղթերի հետ

Ռազմավարական փաստաթղթերի հետ ուղղակի կապ չկա։

6․ Նախագծի ընդունման ակնկալվող արդյունքը

Նախագծի ընդունման արդյունքում կհստակեցվի «Ճանապարհային դեպարտամենտ» հիմնադրամի հոգաբարձուների խորհրդի անդամների կազմը, կապահովվի խորհրդի բնականոն աշխատանքը՝ յուրաքանչյուր անդամի օրենսդրությամբ վերապահված լիազորություններին համապատասխան։ 

